**Valsts kancelejai**

*Par Ministru kabineta sēdes protokollēmuma projekta iesniegšanu*

Pamatojoties uz Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 244. punktu, Aizsardzības ministrija **iesniedz izskatīšanai Ministru kabineta sēdē** Ministru kabineta sēdes protokollēmuma projektu (turpmāk – Protokollēmuma projekts).

|  |  |  |
| --- | --- | --- |
| 1. | Iesniegšanas pamatojums | Ar Ministru kabineta 2017. gada 25. jūlija sēdes protokollēmuma (Prot. Nr. 37, 1. §) “Noteikumu projekts “Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība”” (turpmāk – Protokollēmums) 2. punktu Aizsardzības ministrijai kopīgi ar Vides aizsardzības un reģionālās attīstības ministriju un citiem ģeotelpiskās informācijas pamatdatu turētājiem, pieaicinot biedrību “Latvijas Kartogrāfu un ģeodēzistu asociācija” un biedrību “Latvijas atvērto tehnoloģiju asociācija”, uzdots izstrādāt un līdz 2017. gada 1. novembrim iesniegt izskatīšanai Ministru kabinetā informatīvo ziņojumu par pastāvīgo globālās pozicionēšanas bāzes staciju sistēmai “Latvijas Pozicionēšanas sistēma” (turpmāk – LatPos) nepieciešamo finansējumu (turpmāk – Informatīvā ziņojuma projekts). Vēršam uzmanību, ka informatīvā ziņojuma izstrādes gaitā Aizsardzības ministrija ir veikusi finanšu aprēķinus, kā arī, pieaicinot Vides aizsardzības un reģionālās attīstības ministriju un ģeotelpiskās informācijas pamatdatu turētājus, organizējusi vairākas diskusijas, kurās saņemtie priekšlikumi ir iekļauti Informatīvā ziņojuma projektā.Informatīvā ziņojuma iesniegšana Ministru kabinetā ir aizkavējusies sakarā ar to, ka Aizsardzības ministrija ir risinājusi jautājumu par valsts budžeta iekšējo pārdali finanšu nodrošināšanai, kā arī ģeotelpisko pamatdatu turētāju iesniegtie priekšlikumi Informatīvā ziņojuma projekta papildināšanai tika izanalizēti un apkopoti 2017. gada septembrī. Turklāt sākotnēji virzītais Informatīvā ziņojuma projekts tika atsaukts no Valsts sekretāru sanāksmes, jo tika konstatēts, ka papildus jāveic grozījumi (jāizstrādā likumprojekta grozījumi) Ģeotelpiskās informācijas likumā, lai nodrošinātu bezmaksas LatPos izmantošanu.Ievērojot minēto, lūdzam pagarināt Protokollēmuma 2. punktā deleģētā uzdevuma izpildes termiņu līdz 2018. gada 1. feburārim. |
| 2. | Valsts sekretāru sanāksmes datums un numurs | Pamatojoties uz Ministru kabineta 2009. gada 7. aprīļa Ministru kabineta noteikumu Nr. 300 “Ministru kabineta kārtības rullis” 73. punktu, Valsts sekretāru sanāksmē neizsludina tiesību aktu projektus par Ministru kabineta sēdes protokollēmumā ministrijai deleģētā uzdevuma izpildes termiņa pagarinājumu. |
| 3. | Informācija par saskaņojumiem | Tā kā uzdevums ir uzdots tikai Aizsardzības ministrijai, ar citām institūcijām Protokollēmuma projektu par uzdevuma izpildes termiņa pagarinājumu saskaņot nav nepieciešams. |
| 4. | Informācija par saskaņojumu ar Eiropas Savienības institūcijām | Nav attiecināms |
| 5. | Politikas joma | Valsts pārvaldes politika  |
| 6. | Atbildīgā amatpersona | Evija Strautiņa, Latvijas Ģeotelpiskās informācijas aģentūras vecākā eksperte ģeodēzijas kartogrāfijas un ražošanas jautājumos |
| 7. | Uzaicināmās personas |  Nav |
| 8. | Projekta ierobežotas lietošanas statuss |  Nav |
| 9. | Cita informācija | Nav  |

Pielikumā: Ministru kabineta sēdes protokollēmuma projekts uz 1 lpp.

(datne: AiMProt\_031117\_LatPos).

MinistrsR. Bergmanis

03.11.2017.

396

E. Strautiņa, 28655595

evija.strautina@lgia.gov.lv